

**Ауданның мектепке дейінгі білім беру ұйымдарындағы және мектепке дейінгі шағын орталықтардағы балалардың тамағы үшін ата-аналардың төлем ақысының көлемін бекіту туралы**

Мұнайлы аудандық әкімдігінің 2010 жылғы 23 шілдедегі № 149-қ қаулысы. Мұнайлы ауданының Әділет басқармасында 2010 жылғы 09 тамызда № 11-7-75 тіркелді

      Қазақстан Республикасының 2001 жылғы 23 қаңтардағы № 148 «Қазақстан Республикасындағы жергілікті мемлекеттік басқару және өзін - өзі басқару туралы», 2007 жылғы 27 шілдедегі № 319 «Білім туралы» заңдарына, Қазақстан Республикасының Үкіметінің 2004 жылғы 21 желтоқсанындағы № 1353 «Мектепке дейінгі білім беру ұйымдары қызметінің үлгі ережесін бекіту туралы» қаулысына және Қазақстан Республикасының Білім және ғылым министрлігінің 2006 жылғы 7 шілдедегі № 372 «Балалар толық және жарты күн болатын мектепке дейінгі шағын орталықтар қызметін ұйымдастырудың үлгілік ережесін бекіту туралы» бұйрығына сәйкес, аудан әкімдігі **ҚАУЛЫ ЕТЕДІ:**  
      1. Ауданның мектепке дейінгі білім беру ұйымдарындағы және мектепке дейінгі шағын орталықтардағы бір баланың бір күндік тамақ калькуляциялық нормасы 1 Қосымшаға сәйкес бекітілсін.  
      2. Ай сайынғы төлем ақысынан босатылатын балалар санаты 2 Қосымшаға және ай сайынғы төлем ақысынан 80% - ға босатылатын балалар санаты 3 Қосымшаға сәйкес бекітілсін.  
      Ескерту. 2 тармаққа толықтырылды - Маңғыстау облысы Мұнайлы ауданы әкімдігінің 2011.06.28 № 83 - қ (2011 жылғы 1 қаңтардан бастап қолданысқа енгізіледі) Қаулысымен  
      3. Аудан әкімдігінің 16.06.2010 жылғы № 121 - қ қаулысы жойылсын.  
      4. Осы қаулының орындалысын бақылау аудан әкімінің орынбасары Қ.Оңдабаевқа жүктелсін.  
      5. Осы қаулы ресми жарияланғаннан кейін 10 күнтізбелік күн өткен соң қолданысқа енеді.

*Әкім                                    Е.Әбілов*

      «КЕЛІСІЛДІ»  
      «Мұнайлы аудандық білім бөлімі»  
      ММ бастығы З.Тастемирова

Мұнайлы ауданы әкімдігінің  
2010 жылғы 23 шілдедегі  
№ 149 - қ қаулысына  
1 Қосымша

**Мектепке дейінгі білім беру ұйымдарындағы және мектепке дейінгі**  
**шағын орталықтардағы балалардың 1 күндік тамақ калькуляциялық**  
**нормасы/**

      Ескерту. 1-қосымша жаңа редакцияда - Маңғыстау облысы Мұнайлы ауданы әкімдігінің 2011.06.28 № 83 - қ (2011 жылғы 1 қаңтардан бастап қолданысқа енгізіледі) Шешімімен

|  |  |  |  |
| --- | --- | --- | --- |
| **Тағамдар** | **тағамдардың бірлігінің орташа бағасы** | **1 баланың бір күндік нормасы** | |
| **Мектепке дейінгі білім беру ұйымдарындағы, мектепке дейінгі шағын орталықтардағы балалардың жасы** | |
| **3 жасқа дейінгі** | **3 жастан 6 жасқа дейін** |
|  |  | **құны,тенге** | **құны, тенге** |
| Бидай наны | 100 | 5.5 | 8 |
| Қара бидай наны | 100 | 2.5 | 4 |
| Бидай ұны | 72 | 1.152 | 1.44 |
| Жарма, бұршақ, макарон өнiмдерi | 200 | 4 | 6 |
| Картоп | 130 | 15.6 | 24.7 |
| Әр түрлi көкөнiстер | 230 | 41.4 | 46 |
| Жас жемiстер | 330 | 29.7 | 19.8 |
| Кептiрiлген жемiстер | 1200 | 12 | 12 |
| Кондитерлiк тағамдар | 545 | 2.18 | 5.45 |
| Қант | 200 | 7 | 9 |
| Сары май | 650 | 7.8 | 13 |
| Өсiмдiк майы | 365 | 1.825 | 2.555 |
| Жұмыртқа (дана) | 22 | 5.50 | 11 |
| Сүт | 195 | 97.5 | 81.9 |
| Сүзбе | 320 | 12.8 | 12.8 |
| Ет | 1000 | 60 | 100 |
| Балық | 400 | 8 | 18 |
| Қаймақ | 460 | 2.3 | 2.3 |
| Шай | 1400 | 0.28 | 0.28 |
| Тұз | 40 | 0.08 | 0.2 |
| Ашытқы | 1250 | 1.25 | 1.25 |
| **Барлығы:** |  | **318.367** | **379.675** |
| **1 баланың орташа тамақтану нормасы** |  |  | **349.0** |

**Ескерту:** Тағамдардың орта бағасы 2011 жылдың 1-ші қаңтарына көрсетілген статистикалық мәліметтерге сәйкес.

Мұнайлы ауданы әкімдігінің  
2010 жылғы 23 шілдедегі  
№ 149 - қ қаулысына  
2 Қосымша

**Мектепке дейінгі білім беру ұйымдарындағы және мектепке дейінгі**  
**шағын орталықтардағы ай сайынғы төлемақыдан босатылатын**  
**балалардың санаты**

      - тұлдыр жетім балалар;  
      - ата-анасының қамқорлығынсыз қалған балалар

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК